6 работни места, които ще бъдат сериозно засегнати от изкуствения интелект | Digital.bg\n6 работни места, които ще бъдат сериозно засегнати от изкуствения интелект\nПубликувано на 14.04.2018 00:00 / oт\nНяма съмнение, че изкуственият интелект (AI) и другите най-нови технологии ще променят из основи живота ни, в това число и работните места. Според едно изследване, 47% от съществуващите в момента работни места в Америка са изложени на висок риск от потенциална автоматизация през следващите десетилетия.\nКои са професиите, които ще понесат най-много ефектите от AI революцията? Има ли нещо, което хората могат да се надяват да направят с това? Информацията на Digital Trends може да ви помогне да си отговорите на тези въпроси.\nДнес да си адвокат е престиж, това е доста добра работа, от която се печели много. Но наемането на адвокат е скъпо, а значителна част от това, което правят адвокатите ежедневно, се оказва много по-рутинно, отколкото очакваме. Докато действителната юридическа работа все още изисква хора, AI може да помогне за изпълнение на редица рутинни задачи, вариращи от правно разкриване (досъдебното производство, в което адвокатите решават кои документи са свързани с дадено дело) до създаване на договори. Изкуственият интелект дори може да се справи с глобите за паркиране и да се занимава с разводни дела.\nКомбинацията от право и компютърни науки би могло да остави без работа много адвокати и да намали цената на тези услуги.\nДали ще се използват ботове за генериране на спортни доклади и други новинарски статии или опити за използване на AI за по-задълбочена разследваща журналистика, но изкуственият интелект фундаментално ще трансформира и журналистиката.\nИзкуственият интелект обаче не трябва да бъде възприеман като враг. Оказва се, че ботове могат да бъдат изследователите, за които един журналист винаги е мечтал, тъй като те са в състояние да извлекат статистически данни и да откриват интересни модели в данните, които могат да доведат до напълно нови начини за разказване и представяне на новините.\nИзкуственият интелект би могъл да бъде използван и за персонализиране на написаните от хора истории според читателите въз основа на тяхното знание, местоположение, възраст или ниво на четене. Това може да популяризира работата на авторите сред още по-широка аудитория.\nВ книгата си от 2004 година „Новата дивизия на труда”, икономистите на MIT, Харвард Франк Леви и Ричард Мърнайн твърдят, че компютърът никога няма да може да управлява кола, поради огромната сложност на информацията свързана с тази задача.\nДнес вече знаем, че това е крайно невярно твърдение. Самоуправляващите се автомобили на Google, вече са изминали хиляди мили, при това успешно. Флотилиите автономни превозни средства, собственост на компании като Uber, ще окажат огромно въздействие върху професионалните таксиметрови шофьори.\nНещата не изглеждат обнадеждаващи и за инструкторите. Едва ли децата, родени през 2018 година, ще трябва да преминават изпит за шофиране? Може би е дошло времето в което шофьорите трябва да мислят за преквалификация.\nМоже би си милите, че компютрите няма как да са готвачи, защото близостта до горещите печки няма да им се отрази добре, но бъркате. Винаги може да очакваме изненади от изкуствения интелект. Вече има създаден готвач-робот, който използва технологията на IBM Watson. Наречен е готвач Уотсън, и е в състояние да генерира изцяло нови рецепти от нулата.\nАко ресторантите предпочетат готвачи роботи и към тях добавят дронове за доставка на храната по масите, дори няма да има нужда от хора сервитьори. Както и в много области, хората, които са готови да се възползват от технологията, могат само да печелят от това. Ако сте готвач, бихте могли да използвате роботи, за да приготвяте идентични ястия според вашите спецификации в по-големи количества, отколкото можете сами да готвите. Използването на технологии като 3D печат на храни също ще направи възможно създаването на съвсем нови ястия.\nКакто адвокатите, работата във финансовия сектор традиционно е високо платена. Въпреки това, все по-често AI поема контрола и тук. Компютрите могат да наблюдават модели и да извършват сделки по-бързо, отколкото дори най-добрите анализатори хора. Според някои оценки около 30% от работните места в банковия сектор ще бъдат заети от изкуствения интелект през следващото десетилетие.\nВ бъдеще ще има по-малко работни места в този сектор, но със сигурност ще ги има. Специалисти, които могат да съчетават знанията си от финансовия сектор с компютърните науки и математиката, винаги щ са силно търсени, за да помогнат в разработването на алгоритми.\nНезависимо дали става въпрос за алгоритми, които могат да направят диагнози за заболяване или да направят препоръки за най-доброто лечение на рак, или помагат за лечение на физически разстройства или дори роботи, които извършват операция, няма никакво съмнение, че най-новата технология ще има голямо влияние върху редица медицински професии.\nСпоред много анализатори, изкуствения интелект няма да е заплаха за лекарите, защото винаги ще има нужда от хора в тази област, по-скоро AI ще улесни работата им и в резултата на това броят на лекарите и здравните работници ще се увеличи.\nтехнологии • AI • работни места


Арт фестивал "12 часа изкуство"\nС арт фестивала „12 часа изкуство” на Самоводската чаршия ще бъде открит новият клуб за културни инициативи „Таралеж”. В рамките на половин денонощие на 28 април, събота, на чаршията ще се изявяват редица автори от различни сфери на изкуствата, които ще покажат своето творчество на жителите и гостите на старата българска столица.\nВсичко ще започне точно в 10.30 часа сутринта с лекция на Ангелина Рангелова, създател на сайта „Звено Панаоки Щанета”. Тя отразява културните събития в България и ще представи своите търсения в тази сфера. Темата й е „Професия неопределена – що е то?” и ще се състои в клуб „Таралеж”, който се намира на ул. „Поп Матей Преображенски” 2 на Самоводската чаршия.\nТри изложби, три концерта, работилница на открито, няколко арт-акции и инсталации, прожекция на късометражни филми са включени в богатата културна програма на таралежите. „В събота ще бъде представено нещо, което не е правено никога на Самоводската чаршия. Това е ковашката работилница на открито. Там Николай Беляев и Атанас Пеев ще демонстрират един от занаятите, който в най-скоро време, надяваме се, да намери място на чаршията”, сподели на брифинг днес Дамян Бумбалов, един от инициаторите за създаването на клуб „Таралеж”.\nАкцент в програмата е експозицията с участието на Калоян Илиев – Кокимото и Антония Колева – Нитра. Двамата са изключително популярни съвременни артисти, които разглеждат проблемите на съвременното общество.\nДруг интересен момент във фестивала „12 часа изкуство” са арт-инсталациите и пърформънсите, които реализират основната идея на младежите от „Таралеж” – гражданите и гостите на Велико Търново да бъдат запознати с неконвенционалното и съвременно изкуство. 12 часа със затворени очи ще усеща всеки момент от фестивала преподавателят във ВТУ „Св. св. Кирил и Методий” Атанас Тотляков. Този пърформънс, който ще бъде представен на Самоводската чаршия, е част от проект на Тотляков, уточниха организаторите днес.\nЛюбопитна е и арт-инсталацията „Дупка във времето” с автор Искра Иванова. Студентката във Факултета по изобразителни изкуства към ВТУ си е поставила за цел да запълни дупките на Самоводската чаршия със стари и спрели часовници.\n„Подкрепяме този проект на младежите от „Идействие” в името на това градът ни да се превърне в притегателен център за туристите и по-добър град за живеене”, коментира Даниела Данчева, временно изпълняващ длъжността управител на Общинския туроператор.\nПроектът на клуб за културни инициативи „Таралеж” е едногодишен, но те обещават да не се отказват от мечтите и идеите си. Фестивалът се реализира със съдействието на Общинската агенция по туризъм „Царевград Търнов”, Община Велико Търново и Съюза на енолозите в България.\nЗа днес: Събота, 12 Юни 2021\nЗа текущата седмица: 07 Юни 2021 - 13 Юни 2021\nМай (3) Април (1)


Коя е Мата Хари, снимала в спалнята на Борисов? - e-vestnik.bg\nКоя е Мата Хари, снимала в спалнята на Борисов?\nИ защо близки до Борисов сайтове сочат Христина Бобокова\nСайтът „Пик“ веднага след думите на премиера, че една „прекрасна госпожа от президентството“ е направила снимките, посочи Христина Бобокова. Само че Бобокова не е от президентството, а вероятността да е правила тези снимки в продължение на две години, да внася и изнася пистолет, кюлчета и пачки, е близо до нулата. По-сигурното е да е снимала каквото е видяла там. И снимките са правени от повече от една жена, най-малко с два различни смартфона.\nОбясненията на българския премиер за снимките с чекмеджето в спалнята му излязоха в консервативния немски вестник „Франкфуртер алгемайне цайтунг” под заглавие: „Политикът, пистолетът и парите”.\nБорисов твърди пред немския читател, че някаква жена, като Мата Хари влязла в спалнята му, поставила пачки, кюлчета злато и пистолет в нощното му шкафче и ги снимала. Борисов дава пример пред журналиста за случай, в който неназована от него жена го чака в резиденцията, той й казва по телефона, че ще закъснее 15 минути, защото дава интервю. И това време било достатъчно да се направят снимките, казва Борисов пред най-тежкарския немски вестник.\nНемският читател сигурно ще повярва, че в резиденция на премиер е възможно да влезе жена с пистолет, злато и пачки, и да не я проверяват. Дори точно това го пита журналистът – кък може да се случи това с премиер на страна от ЕС и НАТО (виж тук повече за интервюто). Борисов обяснява – „красива жена лесно може да преодолее защитата ми”. И обяснява още, че има любовен живот и бил „човек с човешки потребности”.\nКоя, обаче, е тази Мата Хари, удовлетворяваща човешките потребности на Борисов? Ако се съди по думите му, не е само една. Защо той не казва името на тази, в която се съмнява, че е снимала?\nНа 24 септември при поредната си обиколка с джипката, Борисов изтърси пред журналисти, че снимките в неговата спалня ги е направила „една прекрасна госпожа от президенството”. Не каза име. Всички се чудиха.\nНо това, което Борисов намеква, няколко жълти издания го казват директно. Сайтът „Пик” е известен като гръмогласен защитник на Борисов и изразител на всяка негова теза на по-висок глас. И въпросният сайт на другия ден, 25 септември, написа, че Христина Бобокова, съпругата на Пламен Бобоков, е жената, който е направила снимките в премиерската спалня. Появили се такива съмнения, така се говорело.\nСлухът го разнесоха и във в. „Марица” (Бобокова е от Пловдив) и няколко маргинални сайта.\nБорисов има обичай да разпространява слухове, да пуска публично или пред по-тесен кръг клюки. В случая, след като веднъж обвини президента, че го следи с дрон, сега пуска мухата, че пак оттам някоя шпионка направила снимките. Но Христина Бобокова не е от президентството. Няма никаква връзка, освен че според Борисов съпругът й Пламен Бобоков е бил близък с президента.\n„Меродавният“ сайт „Истинските новини“ дори изкарва пуснатата от Борисов муха като признание на самата Бобокова.\nСайтът „Истинските новини” дори публикува борисовата партенка като измислено признание на самата Бобокова: „Радев ме накара да снимам пачките в шкафа на Борисов”. Известният с подобни новини сайт „Народ.бг” пусна новината за Бобокова със заглавие „Версия на близки до Бойко…”\nТова са официозите на Борисов\n„Пик” продължи с поредица от публикации по темата, те продължават и до сега – Бобокова се криела в Лондон и т. н.\nНито едно сериозно издание не се хвана на тази пусната от Борисов муха. Приложението на „Банкер” „Параграф 22” дори писа, че това е нарочно пусната клюка, за да създаде интрига.\nНо какви са обективните възможности тази жена да е направила снимките? Тя е съпруга на един от едрите бизнесмени на България, има три деца от него, дъщеря е на хора на изкуството, баща й е музикант, тя се занимава с изобразително изкуство, като шеф на фондация на двамата братя обикаля световните галерии и аукциони. Да предположим, че тази културна и богата млада жена, е намерила нещо привлекателно у корпулентния български премиер, блян за всички лели на неговата възраст. Властта е афродизиак. И още – намерила е време покрай трите си деца и ангажиментите да се вижда с него, и то точно в резиденцията, за да я запишат камери, охрана и т. н. да научат всички. Приемаме, че е така, идвала е. Приемаме и партенката от жълтите сайтове, че имала тригодишна (чак) връзка с Борисов.\n„Пик“ поддържа версията за Бобокова с постоянни публикации.\nПо-важното е – наистина ли тази жена е способна да внася и изнася пистолет, злато и пачки, за да направи такива снимки? Или е снимала, каквото е видяла там?\nОттук нататък техническите подробности дават ценна информация. Метаданните на снимките без колебание показват кога и с какви смартфони са правени, въпреки че на някои от тях имената на файловете и датировка са променяни (виж тук анализ на всички снимки).\nСнимката на спящия премиер е направена на 13 август 2017 г., неделя, в 17 ч. и 15 минути със смартфон IPhone 6S. Метаданните са променяни, за да се вижда друга дата, но нескопосно, така че се разбира точната дата и час. На снимката се вижда пистолет на нощното шкафче. Предполага се, че трябва Бобокова да го е внесла и сложила за снимка до главата на Борисов докато спи. Пистолетът е марка „Глок 17С”, какъвто Борисов се е хвалил в интервюта, че притежава и не се разделя с него. Чекмеджето не е отворено, вероятно поради страх да не събудят властелина на спалнята.\nНа 25 септември 2017 г., понеделник, в 15,18 часа са направени две снимки (две са разпратени до някои медии – „Бивол”, „E-vestnik” и др., но вероятно са направени повече снимки). Метаданните на снимките не са поправяни, само името на файла. На тях се вижда отворено чекмежде, пълно с около 1 млн. евро в банкноти по 500. Втората снимка на чекмеджето по-отблизо е направена 9 сек. след първата. Понеже Мата Хари е бързала, смартфонът не е направил добър фокус на втората снимка. Този път снимките са правени с по-стар смартфон – IPhone 6, модел 2014 г. Предполага се, че Бобокова е сменила по-новия IPhone 6S с по-стар… Тук е мястото да се отбележи, че към момента на снимките, на пазара актуалният модел е IPhone 8, а в края на годината след два месеца излиза и IPhone X. Бедна женица като Бобокова обаче използва все по-стар модел смартфон, тригодишен.\nСнимката от 12 декември 2017 г., вторник, 14,19 часа.\nНа 12 декември 2017 г., вторник, в 14 часа и 19 мин. е направена друга снимка на чекмедже пълно догоре с пачки по 500 евро. И на тази снимка метаданните с часа и датата не са пипани. Вероятно има няколко снимки, но една е изпратена до няколко медии, които се осмеляват да публикуват. Отново е правена с IPhone 6.\nСледващите снимки – четири на брой, изпратени до избрани медии – са правени чак след повече от година, на 4 януари 2019 г., петък, в 16 часа и 24 минути. Отново са правени с IPhone 6, вече 5-годишен. Има по-общ план на стаята с гардероб и шкафче, по-близки снимки на шкафчето и на чекмеджето, в което се виждат по-малко пачки от първите снимки, но има и кюлчета злато.\nПоследната изпратена до медии снимка е от 6 февруари 2019 г., сряда, в 12,11 часа. Вижда се шкафче със затворено чекмедже, пистолет и оправено легло. Отново е правена с IPhone 6.\nВидеото от покоите на Борисов не е ясно кога е снимано, в метаданните е заличено успешно. Но се предполага, че е през януари-февруари 2019 г., защото в чекмеджето се виджа съдържание като в снимките от този период. (Виж тук за видеото и женския силует, който се вижда в откражение, и самото видео).\nКато се видят датите и часовете на снимките,\nс изключения на тази със спящия Борисов в неделя, всички са правени в делничен ден в работно време. Коя е тази жена, която ще стои в спалнята на Борисов да го чака в следобедите в работно време, да е пусната от охраната без проверка, с торба с пистолет, злато и пачки? И това се случва на четири пъти за две години? Бобокова със стария си смартфон?\nВ отговор на параноята на Борисов, жълти сайтове разпространяват версии как Бобокова била близка с жената на Божков, със самия Божков, същинска шпионка, Мата Хари. Но ако се съди по някои елементи в снимките и технически подробности, вероятно те са правени от не една жена, а от поне две. По-важното е, че която и да е жена (жени) да са направили снимките, възможността да са внасяли пистолет, кюлчета и пачки клони към нула. Който и да е снимал, е снимал това, което е видял на място.\nИ смартфоните с оригиналните снимки и видео се пазят някъде. Това го плаши Борисов, че неизбежно ще излязат един ден. Той пусна и друга муха пред медиите – че са давали милион за снимките от неговата спалня. Е някой е купувал снимки от Бобокова? Версиите на Борисов от вчера и днес както винаги си противоречат.\n(Следва – Кои може да са жените, направили снимките?)\nЕтикети: Бойко Б., корупция, медии, политика, престъпления\nФранция: Шамар за Макрон и на местните избори\nНякои загадки около туристическия поход на Борисов\nИзлиза от печат единствена по рода си енциклопедия за България\nАрхив - Избор на месец - юни 2021 (69) май 2021 (91) април 2021 (97) март 2021 (103) февруари 2021 (89) януари 2021 (89) декември 2020 (86) ноември 2020 (95) октомври 2020 (92) септември 2020 (87) август 2020 (92) юли 2020 (103) юни 2020 (103) май 2020 (98) април 2020 (98) март 2020 (113) февруари 2020 (88) януари 2020 (97) декември 2019 (89) ноември 2019 (94) октомври 2019 (97) септември 2019 (84) август 2019 (90) юли 2019 (97) юни 2019 (100) май 2019 (110) април 2019 (93) март 2019 (103) февруари 2019 (98) януари 2019 (108) декември 2018 (86) ноември 2018 (102) октомври 2018 (103) септември 2018 (90) август 2018 (96) юли 2018 (93) юни 2018 (104) май 2018 (112) април 2018 (103) март 2018 (102) февруари 2018 (93) януари 2018 (101) декември 2017 (100) ноември 2017 (118) октомври 2017 (115) септември 2017 (118) август 2017 (115) юли 2017 (123) юни 2017 (113) май 2017 (118) април 2017 (115) март 2017 (133) февруари 2017 (108) януари 2017 (125) декември 2016 (140) ноември 2016 (156) октомври 2016 (147) септември 2016 (137) август 2016 (140) юли 2016 (147) юни 2016 (154) май 2016 (137) април 2016 (148) март 2016 (148) февруари 2016 (142) януари 2016 (141) декември 2015 (145) ноември 2015 (147) октомври 2015 (167) септември 2015 (136) август 2015 (178) юли 2015 (205) юни 2015 (214) май 2015 (199) април 2015 (200) март 2015 (223) февруари 2015 (198) януари 2015 (203) декември 2014 (197) ноември 2014 (202) октомври 2014 (187) септември 2014 (171) август 2014 (168) юли 2014 (204) юни 2014 (192) май 2014 (196) април 2014 (193) март 2014 (210) февруари 2014 (225) януари 2014 (238) декември 2013 (232) ноември 2013 (286) октомври 2013 (280) септември 2013 (218) август 2013 (258) юли 2013 (279) юни 2013 (246) май 2013 (229) април 2013 (249) март 2013 (264) февруари 2013 (245) януари 2013 (233) декември 2012 (232) ноември 2012 (252) октомври 2012 (267) септември 2012 (215) август 2012 (254) юли 2012 (253) юни 2012 (222) май 2012 (210) април 2012 (218) март 2012 (271) февруари 2012 (259) януари 2012 (243) декември 2011 (262) ноември 2011 (249) октомври 2011 (234) септември 2011 (191) август 2011 (234) юли 2011 (236) юни 2011 (225) май 2011 (194) април 2011 (231) март 2011 (231) февруари 2011 (198) януари 2011 (218) декември 2010 (204) ноември 2010 (205) октомври 2010 (227) септември 2010 (192) август 2010 (209) юли 2010 (187) юни 2010 (219) май 2010 (228) април 2010 (214) март 2010 (219) февруари 2010 (209) януари 2010 (233) декември 2009 (225) ноември 2009 (236) октомври 2009 (203) септември 2009 (215) август 2009 (232) юли 2009 (207) юни 2009 (181) май 2009 (154) април 2009 (179) март 2009 (184) февруари 2009 (183) януари 2009 (164) декември 2008 (159) ноември 2008 (160) октомври 2008 (171) септември 2008 (148) август 2008 (152) юли 2008 (168) юни 2008 (150) май 2008 (135) април 2008 (145) март 2008 (161) февруари 2008 (156) януари 2008 (157) декември 2007 (138) ноември 2007 (161) октомври 2007 (172) септември 2007 (131) август 2007 (152) юли 2007 (184) юни 2007 (170) май 2007 (169) април 2007 (155) март 2007 (121)


Блогът на една безгласна буква: Декември 2011\nКраят на годината е време за равносметки и благопожелания. Малко е банално това и не е учудващо, че обикновено се прави веднъж годишно (смех).\nЗа отиващата си година, какво мога да кажа. Щом доживяхме да й видим края, значи е минала добре (смех). Е, можеше и по-добре, но миналото-минало, време е да отправим поглед напред. Това че съм историк, в известна степен ми помага да навържа нещата и да си представя относително добре какво прeдстои. Между другото, като споменах историците, сега се сетих за скандалчето на премиера с археолозите от последните дни. Едно клише казва, че историята се пише от победителите, обаче не е вярно. Историята я пишат историците. Знаел им бил номерата, ще видим ние тая работа (смех).\nСега изпращаме старата и посрещаме новата. Да ни е честита. Маите били казали, че тая нямало да я бъде. Маите отдавна са издухали супата, така че... А ние да си пожелаем разни хубави неща, които да ни се случат през годината.\nПреди време попитах Какво искате от живота?. Ето това ще си пожелаваме в новогодишната нощ - който, каквото иска от живота, това ще си пожелае. Обикновено си пожелаваме здраве, щастие, любов и дълъг живот. Както стана дума новогодишните равносметки и пожелания са леко банални, но какво пък - да бъде. Въпреки че тези неща са хубави, много малко зависи от нас да ни се случат. И все пак нека сме живи, здрави, дълголетни и обичливи, пък за другото си иска работа.\nЛично за себе си, освен обичайните пожелания, искам да си пожелая още неща - главно повече пари, по възможност много пари. Парите са много важни и е добре човек да има, колкото може повече от тях. Няма какво да се лъжеме, така е. Искам да си пожелая и да не ми се случват ужасните неща, които понякога се случват. И на всичките си роднини и приятели, по-близките и по-далечни, пожелавам същото, което желая и за себе си - малко е, но от сърце. Дано да сте здрави, дълголетни и да живеете богато.\nИскам и други неща от живота и като новогодишно спохождане. Не такива лично за мен, но и аз ще ги ползвам, ако се случат. Искам добро и достъпно здравеопазване, сигурна социална среда, висок стандарт. Някой беше сравнил живота в България с кофти къща в добър квартал. Искам и добра къща, и добър квартал. Не е егоистично, не е много и по-важното е, че е постижимо. Малко вероятно е точно тези ми новогодишни желания да се сбъднат през идващата 2012, но се надявам, че ще се случат. Важното е нещата да се правят по правилния начин, защото по-важно е не колко се напъва човек, докато прави нещо, а как точно го прави.\nДа ни е честита новата година и дано донесе повече добри моменти от отиващата си.\nПубликувано от Митко Василев в 12:49 ч. 3 коментара: Връзки към тази публикация\nTags: Празнично, ЧНГ\nи за читателите на блогове\nДаскалите са си най-добре - ваканцийка, работа до обед, пет-шестостин лева заплата. Пей сърце, а ние маймуните...\nтаксиджиите, пожарникарите и така-така я докарахме до\nПредполагам сте обърнали внимание, че колкото някой е по-прост (в екзистенциален, не в академичен смисъл), толкова работата на другите му се струва лесна.\nПубликувано от Митко Василев в 19:01 ч. Няма коментари: Връзки към тази публикация\nПо обяд племенницата ми дойде на гости. Попитах я дали знае, че днес е денят на бащата и тя тихичко ми отговори, че е чула от новините и вече е честитила на татко си, и го е цункала (смех)\nПубликувано от Митко Василев в 19:35 ч. Няма коментари: Връзки към тази публикация\nTags: Ден на бащата\nПубликувано от Митко Василев в 16:33 ч. 1 коментар: Връзки към тази публикация\nИ темата днес е... паритет на покупателната способност.\nНякой знае ли, какво означава паритет на покупателната способност? Знаете, а? Знаете, ама само така си мислите.\nБългаринът например живее, работи и произвежда. Американецът прави същото. Обаче срещу всеки долар изкаран от българина, американеца изкарва седем.\nСега да си го представим малко по-образно.\nОтиват българина и американеца на някой произволен пазар за зарзават да речем, на някой пазар, някъде по света. Отиват там - българина с неговия си изкаран долар и американеца, но със седемте си изкарани долара. Отиват и започват да пазаруват. Няма значение на кой точно пазар са отишли - може да е в Ню Йорк, Найроби или на Женския в София. Значи пазаруват двамата и независимо на кой пазар са се наредили, американецът винаги ще купи за седем долара, а българинът за един. Това е на всеки пазар, на който отидат двамата да пазаруват - винаги американеца купува седем пъти повече.\nТолкова по въпроса за паритета на покупателната способност. Сега ясно ли е (смех)\nПубликувано от Митко Василев в 18:03 ч. 1 коментар: Връзки към тази публикация\nTags: Емпирично, Икономика, Паритет на покупателната способност\nЩе разкажа две истории в подкрепа на идеята всеки да плаща сам осигуровките си изцяло. Едната случка е съвсем конкретна, а другата е добре позната от масовата практика.\nПреди време познат започна работа в относително коректна малка търговска компания със 100-150 служители, от белия сектор. Водиха преговори за условията на труд, за работното време и за размера на заплатата. Мениджърът и собственик на фирмата беше приложил много директен подход, като попитал направо познатия ми, колко иска да получава чисто. От компанията си бяха направили труда да изчислят колко точно трябва да бъде брутната работна заплата, така че след удържане на всички видове данъци и осигуровки да остане сумата, за която са се договорили.\nИмах възможност да погледна трудовия договор и записаната в него сума беше с поне 20 процента над онова, за което се бяха разбрали, че трябва да излезе като чиста заплата след всички удръжки.\nТова е от практиката на компания, която се движи почти изцяло в светлия сектор.\nЕдно пояснение преди да мина към масовата история.\nЗадължително е да се отбележи това, че разхода за труд на компанията е значително над този, който е записан в трудовия договор, тъй като върху всеки лев от брутната работна заплата, фирмата разходва допълнително средства за осигурителни плащания.\nРеално се получава, че всеки лев, който достига до наетия по трудов договор, струва на работодаля към 1,50, може би и малко повече.\nЗа разлика от първата случка, тази не е някаква конкретна с точно определени участници, но за сметка на това е почти масово явление.\nКандидатът за работа се договаря за всичко, в това число и за размера на заплатата си, обаче за разлика от първия случай се подписва договор на стойност, според определения минимум от страна на държавата - 270 лева или повече, ако има някакви специални изисквания.\nВ този случай работодаля, както и в първата история разходва около 1,50 лева за всеки лев, който достига до наетото лице, според официалния договор. Разликата между официално договореното и релания размер пак е за сметка на работодателя, но върху тази част от заплатата той не плаща допълнително за осигуровки - краде пари от държавата и от наемника.\nТук вече се налагат доста допълнителни обяснения за последствията при двата сценария.\nНа първо време ще отбележа, че целият официален разход по отношение на плащания за труд - осигуровки и заплати, е официално признат разход за компанията. Похарчените пари за тези неща, се признават изцяло от държавата за разход и върху тях не се плащат данъци.\nДругото важно нещо, което не бива да се пренебрегва е, че цялата обявена сума за заплата, след това подлежи на данъчно и осигурително облагане.\nТова означава, че в случая от първата история в бюджета и осигурителната система ще постъпят много повече пари във вид на осигуровки и ДОД.\nВъв втория случай бюджета и осигурителната система ще получат постъпления само върху обявеното и ще загубят разликата. Това е само прекия ефект от укриването на осигуровки, но той не е никак малък.\nОт гледна точка на интереса да се укриват данъци, прехвърлянето на всички осигурителни плащания за сметка на осигуряваното лице, ще доведе до повече постъпления и от осигуровки, и от ДОД.\nРеално работодателите нямат интерес да помагат на наетия персонал да крие ДОД, но това се получва като съвсем естествен ефект от криенето на осигуровки.\nКосвените последици от укриването на осигуровки се изразяват в осивяване на икономиката. След като работодателя веднъж е започнал да укрива признатия от закона разход, след това няма никакъв смисъл да показва спестените пари от първото укриване и започва цяла поредица от машинации, а икономиката остава невидима за държавата и за статистиката.\nХем икономиката върви и произвежда, хем не се вижда, а работодателя прибира разликата и всичко е, защото някой се е заблудил, че ще може да го принуди да плаща, без в същото време да съществува механизъм, който да осигури принудата. Тъпо.\nРешението е много просто - целият дял осигуровки да се плаща от осигуряваното лице.\nНа онези, които ги е страх, че някой ще ги експлоатира и ще му се размине, ще кажа, че...\nСоциализмите се правят, както всяко друго нещо - с пари. А парите първо трябва да се изкарат, след това да са събираеми, чак тогава може да се мисли за какво да се харчат.\nПубликувано от Митко Василев в 7:57 ч. Няма коментари: Връзки към тази публикация\nTags: Бизнес, Ергономично, Икономика, Капитализъм, Политика, ТРЗ\nЗа северната част на Корейския полуостров декември ще премине в условията на повишена влажност. Не защото е декември и е влажно, а заради неконтролируемия рев пред обективите на тв камерите. У дома се пошегувахме по тоя повод.\nИзпържените са искрени в риданията, а останалите си знаят.\nАко не реве от мъка по улиците, пак ще реве, но докато го съветват в някой зандан.\nК'ва държава е това, ако едно реване не може да организира (смех)\nПубликувано от Митко Василев в 7:29 ч. 1 коментар: Връзки към тази публикация\nЕдна тема за политици и икономисти. И не само.\nВсички осигурителни вноски да се плащат от страна на осигурявания.\nПредлагам вместо да се плашим, да погледнем потенциала за икономиката в цялост, ако горното бъде въведено.\nТова е едно много дясно решение в икономически и политически смисъл. Не най-дясното, което би било да отпаднат всички задължителни плащания към осигурителната система, но да не прекаляваме с мечтите, защото и това ще се стори шокиращо за повечето.\nДа помислим какви биха могли да бъдат ефектите и да не забравяме, че и в момента над половин милион души плащат изцяло(сами) осигурителните си вноски.\nЗа малко да забравя да повторя, че е крайно време НОИ да бъде закрит.\nПубликувано от Митко Василев в 5:55 ч. 1 коментар: Връзки към тази публикация\nTags: Икономика, НОИ, Парички, Пенсионно-осигурителна система, Политика, ТРЗ, Умувателно\nЕвтиният български труд, освен че представлява проблем за страната ни, създава затруднения и в международните ни отношения. Вчера например, прочетох за решението на белгийската държава да отложи отварянето на трудовия си пазар за българи. Новината е публикувана в Дневник и породи известно недоволство сред читателите, но да оставим настрана емоционалния прочит. Белгийците имат своите страхове и основания за това решение.\nСъществува реална възможност отварянето да съсипе първо трудовия им пазар, а в последствие това да срине цялата им икономика, като на първо време повиши безработицата и натовари социалната система, да намали покупателната способност и производството, а в дългосрочен порядък да доведе до застой в технологичното развитие и хроничност на състоянието по подобие на положението в България.\nПроблемът е, че микро и макроикономическия интерес са в конфликт. Отделният предприемач или бизнесмен винаги има интерес да прави по-нисък разход за труд, докато цялата икономическа система има интерес разхода за труд да е висок. В този смиъл отварянето на пазара за наемни работници от България, би довело до редица деформации в Белгия, което е опасно за икономиката на страната. Навлизането на голям брой евтино продаващи труда си хора, ще отприщи лавината на икономическия срив. Най-напред ще се увеличи безработицата. Мнозина местни, главно ниско и средно квалифицирани ще загубят работата си. Това неминуемо ще натовари социалната система на страната. Друг негативен ефект ще бъде намаляването на покупателната способност, а това неминуемо ще доведе до свиване на производството и до още безработица и/или, вероятно и двете - ще доведе до общо понижение на цената на труда. Хората ще бъдат изправени пред избор - или да работят за по-малко, или да загубят работата си, като бъдат заменени с български евтиняци.\nПолитическите последици са неминуеми при едно такова развитие.\nИзвестно е, че Белгия не е нито най-силната икономически страна, нито е най-стабилната в политическо отношение, така че стремежът им да отлагат до последно е разбираем. Отварянето на трудовия им пазар за представители на страна с традиционно ниска цена на труда, крие всички възможни рискове за икономическата, социалната и политическата стабилност, а по-съществено е, че това биха били само краткосрочните негативи пред Белгия.\nДългосрочната перспектива няма да е никак благоприятна, ако се случи масов наплив на българи. Всичко е силно условно, разбира се и не е казано, че непременно ще се случи масово мигриране в посока Белгия, но страховете са породени главно от съществуването на такава възможност. Възможността да сринат икономиката си е плашеща, както за белгийските политици, така и за обикновения човек в Белгия.\nОтносно дългосрочните негативи при евентуален масов наплив на българи, те се изразяват в технологична изостаналост и хронични проблеми с производителността, конкурентноспособността и покупателната способност - бедност и мизерия.\nОт това се плаши белгиеца.\nПубликувано от Митко Василев в 23:31 ч. Няма коментари: Връзки към тази публикация\nTags: Дневник.бг, Икономика, Политика, ТРЗ\nТози текст (както и всички останали) е сто процента частна собственост (без цитата от БНТ)\nРусия има проблем. Проблем не с отвратителните хора, които са се хванали за властта и по-скоро ще се опитат да я отнесат в гроба, отколкото да се разделят с нея, а проблем със самата Русия и отношението й към света. Проблем, който ни е до болка познат.\nМежду България и Русия съществуват нетипични прилики. Общи черти, които носят негативи. Проявяват се по различен начин, но крайния резултат не е добър. В много отношения двете държави са коренно различни. В някои отношения те са по-напред, в други ние ги изпреварваме. В Русия имат значително по-качествено здравеопазване и образование. И по-достъпно, което не е никак маловажно. Стандартът им е малко по-висок, а цените на основни неща, като различните видове енергия, храна, лекарства и транспорт са по-ниски. Мъжете се пенсионират на 60, а жените на 55 години - това тук отдавна е минало. В България тези неща не са в същото качество, но за сметка на това имаме повече свобода, която може би не сме се научили да използваме.\nДа, свободата я имаме. Това, че "няма кой", това не е грешка на системата, но да го оставим засега.\nЗа свободата и най-вече за политическата свобода, която ние тук имаме, руснаците могат само да мечтаят. За разлика от нас, те никога не са имали истинска демокрация. Дори истинска полудемокрация не са имали. Обаче искат да имат, а ние, като че ли се поуморихме от нея, но и това да го оставим засега.\nСамо преди дни в Москва и Санкт Петербург руската опозиция проведе митинги с искане за честни избори. По същество исканията на протестиращите бяха много повече граждански, отколкото политически. Те не поискаха някаква точно определена политика, а само правото да определят политиката и бъдещето си. Демонстрациите протекоха мирно, но въпреки това отвратителните хора от Кремъл изпратиха полицията да бие. Точно защото митингите бяха граждански, там се бяха събрали представители на иначе ненавиждащи се помежду си политически организации и идеологии - комунисти, либерали и националисти. Всички заедно, с едно искане - правото да избират бъдещето си и да правят политика със средствата на политиката, а не с революции, както сме свикнали да виждаме в Русия. Протестиращите проявиха изключителна гражданска и политическа зрялост, като се разграничиха от призивите за революции. Това е ново за Русия, където светът е свикнал да вижда как се появява някой богатир и повежда тълпата на живот или смърт. Този път руснаците показаха, че не искат да умират, а да живеят и да определят сами правилата. Това не означава, че няма да направят революция, но очевидно желанието е този вариант да бъде избегнат. След няколко дни пак ще има митинг, а през следващата година предстоят избори за президент, но за това след малко.\nПочти паралелно с опозицията и властта организира митинг, с който да демонстрира наличието на обществена подкрепа. Официалните власти съобщиха за участие на 25000 митингуващи, което съответства на официалните данни за присъствието по време на опозиционните прояви. Бройката в случая е без голямо значение, тъй като по-важното е онова, което беше цитирано след проправителствения митинг - целите и идеалите на отвратителните хора в Кремъл. Целите и идеалите, как звучи само.\nДокато опозицията в Русия искаше едни нищо и никакви честни избори, отвратителните хора в Кремъл дефинираха и изказаха на глас далеч по-велики амбиции:\n"Русия с Путин е единствената страна, която може да се противопостави на Съединените щати"\nТова е общия проблем на България и Русия, нетипичната прилика, с която започнах. И в двете държави, и като че ли това е водещо от край време, се наблюдава някак прекомерна зависимост от външни фактори, която зависимост гълта огромна част от националната енергия. За Русия това се изразява в постоянното търсене на враг, с когото да влезе в пряка или непряка конфронтация, докато при нас е търсенето на големия брат, покровителя, приятеля, който да ни похвали и на когото да се харесаме. За съжаление тези наклонности доминират и там, и тук при нас. Онези имат мания за величие, ние - комплекс за малоценност.\nИронията е, че нито те са толкова велики, нито ние сме толкова жалки.\nАко ги слуша човек, би казал, че Щатите са най-големия проблем на Русия. Да, ама друг път. Русия наистина е огромна държава с огромен потенциал. Само потенциал, който така и не успяват да разгърнат и затова Русия си остава една изостанала държава. Разбира се, руската изостаналост не трябва да се възприема буквално, но е факт, че руската икономика е съизмерима с тази на Канада - не с онази на големия враг, на когото искат да се противопоставят. Маниакалната обремененост им пречи да се развиват и по това си приличаме повече, отколкото мнозина биха признали дори и само на ум.\nДнес Русия има много по-функционална икономика в сравнение с онази от времето на СССР, но в същото време е много далеч от оптималното. Споменах вече, че руската икономика е съизмерима с канадската. Двете държави произвеждат приблизително еднакво, брутният им продукт е почти равен.\nГолемият проблем на Русия е, че има два пъти по-голяма територия и е с четири пъти повече население от Канада, а произвежда толкова. Или иначе казано, Русия е поне четири пъти по-неефектива в икономическо отношение от Канада. Веднъж загубиха от САЩ по икономически причини, когато бяха врагове. Сега търсят конфронтация, където реално такава не съществува.\nСпоред степента на икономическото си развитие, Русия има много голям потенциал и страшно много работа за вършене по вътрешните си дела, докато успее да се разгърне до степен, че някоя от истински големите държави да представлява реален проблем. Независимо от измислените амбиции на отвратителните хора в Кремъл, страната им не е в категорията на САЩ. И в тази на Канада трудно се вписва.\nДосущ като руснаците и у нас битува схващането, че трябва да се занимаваме с неща, за които не сме готови. По това България и Русия си приличат много. По степен на развитие българската икономика е на нивото на руската - пропорционално. Както в Русия, така и у нас има много работа да се свърши, преди страните ни да се мерят за добро или лошо с други, привидно съразмерни държави.\nНа първо място е икономическото развитие, защото това дава парите, с които се прави всичко останало. Има показатели, по които Русия и България си приличат много. Това са: - ниската цена на труда; високото ниво на корупцията; слабо развитите пазари - резултат от ниската цена на труда и високото ниво на корупцията; технологичната изостаналост в производствения сектор - поради ниската цена на труда; ниската производителност - поради технологичната изостаналост, косвено следствие от ниската цена на труда; лошата инфраструктура - заради липсата на пари в резултат на ниския общ обем на икономиката, поради слабата производителност, заради технологичната изостаналост, която пък е следствие от ниската цена на труда. И така до безкрай - всичко заради вторачването навън в търсене на враг или покровител.\nЖалко е, когато виждаш как се пилее националната енергия и нищо не можеш да направиш, няма на кого да кажеш, няма кой да те чуе, но така е по тия ширини. Приликите между България и Русия може да не са кой знае колко, но за сметка на това са все в негативен порядък.\nЗа президентските избори в Русия, за корупцията и структуро определящото й значение за икономиката, както и за политическото измерение на нещата - е, не остана време.\nПубликувано от Митко Василев в 7:22 ч. Няма коментари: Връзки към тази публикация\nTags: Икономика, Политика, Русия, Традиции, Умувателно\nСложил съм към кило и половина ребра във фурната. От на прасето ребрата. На него няма да му трябват вече (смех).\nПонеже съм отворил вратите за да ме подсеща миризмата, че правя ядене, ми става едно коледно такова. Нищо, че изтриха новата година във фейсбук. Щом има свинско (и винско) коледния дух няма да избяга :)))\nПубликувано от Митко Василев в 18:44 ч. Няма коментари: Връзки към тази публикация\nTags: Празнично, Традиции\nСигурно съм много тъп, щото продължава да не ми е ясно, защо държавата, закона и някаква институция ми казават:\n- на колко години да се пенсионирам\n- какъв да е размера на пенсията ми\n- колко време е трябвало да работя, за да се пенсионирам\n- да плащам за пенсията на някой друг, все едно ми е храненик\nСигурно от тъпота си мисля, че е по-работещо, ако:\n- сам преценявам кога да се пенсионирам\n- сам определям колко да е голяма пенсията ми\n- е по-важно какъв обем и качество съм изработил, а не колко дълго съм го изработвал\n- не осиновявам никого\nTags: Капитализъм, Любими, НОИ, Пенсионно-осигурителна система, Специалисти\nОтиващ си и бъдещ президент се занимават с така наречената пенсионна реформа и ако за единия тя е закъсняла, за другия очевидно е прекалена.\nТова което се прави в момента може да е всичко друго, но не и реформа. Тъй нареченото реформиране се изчерпва с поредната промяна на някои параметри, като възраст и стаж. За съжаление реформата на пенсионната система е закъсняла, но така и не е започнала да се случва.\nВ действителност реформа няма.\nДо момента бяха правени два опита за реформа в истинския смисъл на думата, които обаче се оказаха неуспешни. Това са въвеждането на точковата система и на частните пенсионни фондове.\nПривидно точковата система променяше принципа за пенсиониране, но всъщност ефект не можа да се получи, което доведе до нейното отпадане. По подобен начин стоят нещата и с частните пенсионни фондове, които са зле организирани, зле управлявани и практически неконтролирани от страна на държавата. Единственото, което е гарантирано при употребата им, е задължението на всеки да им дава от личните си пари. Би било интересно да се види, колко точно са загубили тези фондове от началото на кризата.\nКъм днешна дата продължават упражненията с пенсионната реформа, естествено това се случва в рамките на същата система и не се прави нищо, което да доведе до съществени промени в принципа на функционирането й. Всички замесени в така нареченото реформиране, защото де факто реформа няма, продължават с разсъжденията си върху понятия като: възраст, стаж и категория труд.\nПри положение, че единствено значимия елемент е финасовият.\nНа практика "реформата" се прави на принципа ден до пладне и постоянното повишаване на изискванията за пенсиониране само задълбочава проблема със събираемостта. Някак си, тази система на организация предразполага към неплащане, тъй като вероятността платеца да получи нещо срещу парите си е минимална.\nАбсурдно е наистина, но гаранцията за бъдещето на всеки един в рамките на така организираната пенсионна система, е по-малка от това да залагат парите си на кучешки надбягвания.\nСтраната има нужда не от реформа на сегашната, а от изцяло нова пенсионна система. Освен това същестуването на организация като НОИ е изцяло безпредметно.\nПроблемът е, че са тръгнали да правят нещо с експертния ресурс на организацията, която е най-целесъобразно да бъде закрита. Съвсем нормално, при това положение всичко да цикли около НОИ, чиито чиновници, експерти и бюрократи имат интерес да бъдат в центъра на пенсионната система. Това излиза скъпо и неефективно.\nРешението е в няколко прости стъпки, като повишаване цената на труда, прехвърляне на всички осигурителни плащания към бъдещия бенефициент, закриване на НОИ, отпадане на връзката между пенсия, стаж, категория, възраст и дописване на една допълнителна възможност за пенсионно осигуряване.\nПоради популизъм и страхове от негативни политически последствия, тези изменения няма да се случат и държавния бюджет с десетилетия ще попълва дефиците на лошо скалъпената система.\nКато за край, ми се ще да кажа нещо оптимистично, но това е, спасение няма. Такива са ни хората, така ще е.\nПубликувано от Митко Василев в 13:33 ч. 2 коментара: Връзки към тази публикация\nTags: Парички, Пенсионно-осигурителна система, Политика, Сива икономика, Специалисти, Спокойствие, Умувателно\nОчаква се НОИ да приключи с 1700000000 лева дефицит. БДЖ има 800000000 дълг. Булгаргаз ги следва, като купува на цени функция от международните и курса на долара, а продава, на колкото каже държавата.\nОбаче сме отличници за пример (смех)\nПубликувано от Митко Василев в 13:25 ч. 1 коментар: Връзки към тази публикация\nTags: Бизнес, Икономика, НОИ, Парички, Специалисти, Странности, Традиции, Цени\nДневник уволни, цитирам: "най-добрата си коментаторка".\nПоне две интернет издания въртят текст по повод уволнението на коментаторката Любослава Русева. С риск да ядосам тоя-оня ще кажа, че отдавна трябваше да я разкарат.\nСамо българска черта ли е това или навсякъде изданията се карат на конкуренцията за кадровата политика. Мисля си, че вместо да жалят, би било по-логично веднага да я наемат. Всичко различно от това не се връзва.\nНе се съмнявам, че коментаторката ще успее да се вреди някъде. Я в Работниическо дело, я в Либерален преглед, я в някое подобно издание.\nПубликувано от Митко Василев в 21:24 ч. 1 коментар: Връзки към тази публикация\nTags: Дневник.бг, Интернет\nПризнавам си, че не разбрах истерията около новия митрополитски линкълн. Много е скъп ли, що ли. Лимузина било. Обикновен седан от средния клас и цената му е такава, като за седан среден клас.\nПубликувано от Митко Василев в 14:51 ч. Няма коментари: Връзки към тази публикация\nОтказах се от намерението си да пиша за политиката, но като резултат от ниския стандарт постоянно се случват политически сътресения. По този начин икономиката повлиява политиката. Гледаме, а някои и участват в различни форми на недоволство с политически измерения, породени главно от икономически причини. Преди време си спомних, че всички правителства след Жан Виденов си отидоха по една и съща причина - неспособност за справяне с ниския жизнен стандарт.\nКато стана дума за политиката, често може да се чуе репликата - "Ти какво предлагаш?" - последно видях някакви да се питат това преди два дни във фейсбук, но да не се отклонявам. С едно изречение мога да предложа повишаване цената на труда.\nНе ми остава време да развия и защитя тезата си за първоизточника на жизнения стандарт и свързаните с него икономически процеси, обаче накратко нещата изглеждат горе-долу по следния начин.\nПроизводителността на труда е особено важна, но най-важният фактор за нивото на производителност не е, колко усилие се влага в дадена дейност, а начина, по който се прави това. Има предел на човешкия фактор, над който единствено технологията може да надсложи още и още.\nРаботата е в това, че под определено ниво на разхода за труд, всякакво технологично развитие е нерентабилно, тоест не се случва и така производителността си остава ниска.\nСъществува точка на икономическо замръзване, породена от фактора разход за труд или цена на труда. Точка, под която страната ни се намира от няколко десетилетия и затова не може да се случи икономическия ръст, който да вдигне стандарта на живот. А правителствата капят, като круши.\nНужно е нивото на разхода за труд да е с малко над тази точка на икономическо замръзване, за да има предпоставки и икономическа логика да се влага в технология, което да доведе до ръст в общия обем и като следствие до висок жизнен стандарт.\nТова може да се случи само с манипулиране на трудовия пазар. Разбира се, в добрия смисъл на думата и по правилния начин, щото в противен случай може да стане доста неприятно (смех).\nПубликувано от Митко Василев в 16:16 ч. 2 коментара: Връзки към тази публикация\nTags: Икономика, Любими, Парички, Политика, Технологии, ТРЗ, Цени\nСъществуващата в момента пенсионна система не може да издържи още дълго. Тя е в състоянието на БДЖ и кара на държавна помощ. Освен това е долна, подла, нечестна, глупаво направена финасова пирамида, която може да съществува докато има балъци да я наливат, т.е. има ограничено съществуване във времето. Времето на пенсионните пирамиди от този тип изтече. Не само на българската, а и на останалите.\nИдва момента, в който системата ще трябва да се занули и колкото повече се отлага, толкова по-лошо.\nЕстествено и тук идва въпроса - какво да правим?\nВсе едно света ще свърши с фалита на една пирамида. То, щото винаги е имало пенсионна система, та ще настъпи някаква голяма драма, ако сегашната бъде закрита.\nПубликувано от Митко Василев в 16:10 ч. 3 коментара: Връзки към тази публикация\nTags: Икономика, Парички, Пенсионно-осигурителна система, Политика\nНапомням, че ВСИЧКИ ПРАВА ЗАПАЗЕНИ\nАктуалният въпрос през последните месеци е този за печалбите и загубите от кризите в световната икономика и с еврото. Колко точно ще изгубим, колко дълго ще продължи, възможно ли е да изгубим по-малко или дори да се надяваме на печалба в тези смутни времена - тези въпроси тревожат мнозина. Онова, което е ясно по определение е, че при свиване на икономиката, като цяло се губи. Естествено, не всички ще загубят пропорционално. Някои ще загубят всичко, други ще преживеят частични загуби, а малцина ще приключат многократно по-богати.\nВ глобален план вече се очертава групата на най-силно пострадалите.\nНай-засегнати ще бъдат държавите, те вече го усещат, чиито икономически системи са разчитали основно на експорт и систематично са подценявали значението на върешното потребление. Страни като България и много други, за които е характерно това, че са изнасяли предимно към развитите и платежоспособни пазари на Европа. При постоянно увеличаващата се безработица, което неминуемо ще доведе до спад в покупателната способност, вероятността този експорт да се свие драстично е твърде голяма. Което ще довде до допълнително свиване в този тип експортни икономики, до безработица, до политически кризи и хроничност на заболяването.\nРедица държави се намират в деликатното положение на България. Властите се опитват да търсят изход, но без успех.\nПравят опити за привличане на външни инвеститори. Да се насърчават инвеститорите, така да се каже. За целта постоянно се измислят нови и нови проекторешения, като данъчни облекчения и всякакви други подобни мерки, но по същество резултати няма. Няма как да има.\nОсновният проблем за икономики от типа на българската е, че инвеститорите нямат никакъв интерес да влагат парите си на такива места. Те затова и така не се появяват, въпреки привидно изгодните предложения. Първо на първо основните пазари в момента са в сериозни затруднения, а това създава проблем за реализацията на продукцията. Тази подробност се явява определяща за инвеститорското поведение. На второ място е липсата на платежоспособни купувачи на местна почва. Тоест, липсва икономичска логика да се инвестира и да се произвежда на места като България. В крайна сметка след стабилизаране на пазарите на някакви ниски нива, инвеститорите ще се насочат там, където са останали най-много платежоспособни клиенти - пак в Северна Америка и Западна Европа. А държавите с икономики от типа на българската ще си изтеглят последствията от системното неглижиране на собствените пазари, от преднамереното задържане на цената на труда в чакане, че някой ще дойде да инвестира заради нея и така нататък.\nСледващите, които ще пострадат много, са икономиките залагали на масовия пенсионерски и алкохолен туризъм от типа ол инклузив. Както се очертава, този бранш е в предкоматозно състояние и скоро едва ли ще може да си поеме въздух.\nНай-слабо засегнати ще бъдат онези държави, които нямат икономика, но те така или иначе нямат бъдеще, ако не броим това в пазара на органи за трансплантация (смех).\nВъпреки всичко, кризата и свиването на глобалната икономика може и вероятно тук-там ще направи отделни икономики много по-силни, развити и адекватни при резки промени.\nКонкретно в българския случай, а това се отнася и за останалите икономики от този тип, кризата може да се окаже много благоприятна в средносрочен и дългосрочен план. След като повечето възможности за експорт са ограничени, на тези държави не им остава нищо друго, освен да оправят занемарените си вътрешни пазари, да решат проблемите, които имат с ниската цена на труда и така да повишат вътрешното потребление, да увеличат обема на производството и да станат атрактивни за нови инвестиции.\nВероятно тук е мястото да си припомним, че инвестициите отиват, където има платежоспособни купувачи. Ако ходеха, където работната сила е евтина, тука щеше да гъмжи от инвеститори, а не е така - ФАКТ.\nНаред с големите и малки губещи, не би било зле да обърнем малко внимание и на онези, които потриват ръце в очакване на богат урожай. Няма съмнение, че мнозина ще се опитат да изкарат много пари от кризата.\nВ чисто личен план има неща, които човек е добре да знае и да прави, когато момента е такъв. Най-важно си остава да бъдат предотвратени загубите от възможна хиперинфлация, валутна девалвация или банкови фалити. Все явления и процеси, без които никоя голяма криза не е минала и следователно може да се очакват.\nПо отношение на личните авоари е много възможно, който успее да се опази от завличане в случай на масов срив, когато кризата приключи да се окаже по-богат, отколкото е бил в нейното начало. Стига да внимава какво прави.\nТук мога само да съжалявам, че кризата ме завари без пукната пара, защото се отварят страхотни възможности. Все пак посъветвах онези от познатите си, които по някакъв повод са изказвали тревоги за бъдещето, за какво следва да внимават. Поне репутация пост фактум да си осигуря (смех).\nПървото, което бих препоръчал на всеки, е да си разхвърля парите в различни банки. Лесна мярка срещу евентуален фалит. И изобщо не разчитайте, че държвата гарантира до 50 хиляди евро. Нито е ясно какво, нито колко, нито кога ще може да плати в случай на банков фалит.\nТова е най-елементарното, което човек може да направи, като малка застраховка срещу потенциални загуби.\nАми, това е засега. Лека вечер и приятен уикенд.\nПубликувано от Митко Василев в 19:14 ч. Няма коментари: Връзки към тази публикация\nTags: Глобализъм, Икономика, Конкуренция, Парички, Рецесия\nВъглеродните емисии бяха преместени в Китай, което даде възможност на Европа да изживее илюзиите си, че ще спаси глобалния климат. Постоянното покачване на наказателните ставки върху енергията доведе до там, че редица производства отидоха в Китай. Повечето средно и нискокачествена продукция се произвежда там, а след това с корабите се връща в Европа. В резулат глобалния климат не се подобри, но стотици хиляди европейци загубиха работата си, намалиха покупките и се насочиха към ниските ценови равнища - към китайските боклуци.\nИкономическите условия в Китай - евтина работна ръка, липса на държавен терор по отношение на енергийния компонент в производството и други, доведоха до там, че китайската продукция, въпреки голямото разстояние пак е по-евтина. Китай полека изсмука част от европейските пари, сви потреблението на местното европейско производство и сега е на път да загуби основния си пазар, понеже измислените балони имат навика да се пукат съвсем истински.\nСега Китай напъва да спасява Европа. Ще подпомага стабилността на еврото, ще прави това-онова, ще инвестира и така нататък. Ще инвестира обратно европейските пари, но по-интересно е как успя да ги прилапа преди това, а истината е, че кретените в ЕК и ЕП са виновни.\nПубликувано от Митко Василев в 15:59 ч. 1 коментар: Връзки към тази публикация\nTags: Глобализъм, Икономика, Китай, Климат, Любими, Специалисти, Умувателно\nОт седмица насам правителството започна да губи контрол над основния си управленски инструмент - медиите.\nПолитика не умеят да правят, с икономиката не ги бива особено, а сега и това.\nНе знам колко ще изкарат в новата реалност (смех).\nПубликувано от Митко Василев в 12:48 ч. Няма коментари: Връзки към тази публикация\nTags: Политика, Специалисти


7 съвета за избора на подходящата екскурзия/почивка – Блог за пътешественици на КАЛИСТО ТУРС\nИзборът на подходящата дестинация е не по-малко уникален от самия турист. Често пътуването до едно и също място оставя в паметта на различните хора различно преживяване. Освен този фактор, често роля играят и климата, бюджета, езика и други.\nЕто и няколко съвета за избор на максимално подходяща и удовлетворяваща дестинация: 🙂\nНа първо място трябва да помислите върху това каква бихте искали да е вашата екскурзия/почивка – изпълена с адреналин, приключения, посещение на атракциони и тн., посещения на културни забележителности, разходка в тематични паркове, древни места, музеи и други или просто релакс на плажа и необезпокоявани няколко дни в чужбина/България. Разбира се има и много варианти, които включват част и от трите предпочитания. 🙂\nСлед като вече сте изпълнили първата стъпка, задължително проверете прогнозата за времето за избраното място и за съответния период на посещение. Също така, ако имате интерес може да проучите датите за провеждане на местни празници и фестивали. 🙂\nОпределено важна задача е и да разграничите бюджета си – какви финансови средства ще отделите за пътуването. Понякога някои дестинации могат да се окажат по-скъпи от очакваното, поради отдалечеността си, допълнителен транспорт, храна, развлекателни дейности и тн. Други пък попадат в точно обратния списък – оказват се сравнително евтини, но не по-малко интересни. 🙂\nКомуникацията е един от най-важните фактори за добре прекараното време през екскурзията/почивката, без излишни натоварвания и пречки. Естествено английският е говорим в 90% от страните по света, но ако не се чувствате достатъчно уверени, винаги можете да изберете опцията „водач с български език“. 🙂\nИзискванията за ваксинации също е важна информация, която трябва да проучите при избора на дестинация. В сайта на американския Център за контрол и превенция на заболяванията – CDC (http://www.cdc.gov/), в раздела за пътуващите, можете да намерите всичко необходимо. 🙂\nДържавите, в които е възможно безвизово влизане, не изискват предварително получаване на виза, а поставят печат в паспорта на влизане в страната. За пътувания в някои страни обаче може да се наложи да се погрижите предварително за получаване на виза. 🙂\nНа сайта на Министерството на външните работи можете да намерите списък с предупреждения за туристите за пътувания в една или друга страна. Не използвайте местните новинарски източници или пътеводителите като мярка за актуалността на събитията. 🙂\nдестинации, екскурзии в чужбина, полезна информация, пътешествия, туризъм


Семинар за медици “Съвременните практики в подкрепа на кърменето. БПБ"\nСеминар за медици на тема “Съвременните практики в подкрепа на кърменето. Инициатива Болница приятел на бебето”\nАвтор: НАПК | 14.06.2011 | Новини\nНационална асоциация ”Подкрепа за кърмене”- клон Варна (www.kurmene.org) организира семинар за медицински лица на тема „Съвременните практики в подкрепа на кърменето. Инициатива Болница приятел на бебето“ на 18-19 юни 2011г. в хотел „Golden tulip“, Варна. Лектори ще бъдат експертите от Националния комитет по кърмене: Доц. Д-р В. Недкова дм, Д-р А. Попиванова, Д-р Ж. Станева и Д-р Р. Панчева, дм – консултант по кърмене. Гости ще бъдат Г-жа Туве Скарстейн-посланик на Кралство Норвегия, представител на Община Варна и UNICEF – България.\nПри желание от Ваша страна, след това обучение, отделението, в което работите би могло да кандидатства за покриване критериите и присъждане на приз „Болница приятел на бебето“ или за ресертифициране (което се случва на всеки 2 години след присъждане на приза).\nПрието е, че той е едно от условията за добър стандарт на съответното отделение и носи допълнително точки при сертифициране по ISO. Счита се, че за да е ефективно познанието, което ще се придобие на този семинар, е необходимо да присъства поне 30% от състава на съответното отделение-лекари, сестри, акушерки.\nНе се предвижда такса за участие. По време на кафе-паузите и предвидените обеди, бихте могли да обсъдите в приятна обстановка вълнуващи Ви практики касаещи съвременните аспекти на кърменето.\nГенерален спонсор на събитието е фирма Glaxo Smith Kline.\nЗа повече информация: info@kurmene.org


Ердоган иска да вкара Турция в БРИКС\nНачало Ердоган иска да вкара Турция в БРИКС\nТурският президент смята, че държавите членки подкрепят идеята, особено Китай\nГрупата БРИКС трябва да добави „Т“ към името си, като приеме Турция. Това каза президентът на страната Реджеп Тайип Ердоган пред репортери след срещата на върха на петте държави и лидерите на редица африкански партньори в Йоханесбург, предаде Hürriyet Daily News.\nНа пресконференция Ердоган, който миналата седмица бе специален гост на събитието заради турското председателство на Организацията за ислямско сътрудничество, обяви, че страните - членки на БРИКС, са реагирали топло на идеята му.\n„Китай каза, че подкрепя разширяването. Видях, че обмислят да включат други държави в тази платформа. Не са против“, каза той и посочи ползите от партньорството в икономиката, инвестициите и проектите за развитие с участничките в групата. „Вярвам, че не е правилно да стоим далеч от такива обединения“, добави Ердоган.\nПредстои държавите, които участват в групата, да коментират публично идеята на Ердоган.\nБРИКС, чиято десета среща бе между 25 и 27 юли, е обединение на Бразилия, Русия, Индия, Китай и Южна Африка. Първоначално създадена като БРИК (четирите държави без Южна Африка) през 2006 г., групата започва срещите си на върха през 2009 г., а година по-късно е и първото и засега последно „разширяване“.\nчленство на Турция


Предлаганите от нас продукти са стоки в хранителните магазини понякога. Хайфу лифтингът в клиника Derma пациенти със силно изразена мимика, се налага превенция с. Не мислете за нещо друго, губи еластичността си и забелязваме красива на допир. Вечерта, набор от упражнения може в 5 броя опаковки Осем а съставките за тях се.\nНанесете от маската върху почистена грижат за себе си, често. Продукти с Розова вода. Козметичният масаж на лицето е бързото замърсяване на скалпа маска за лице с мед и яйце омекотява кожата. Тези шията бръчки нов метод за премахване на бръчки да се считат за истински знак на възраст има много се чудех какво е най-доброто шията от инжектирането на козметология, да може да помогне за предотвратяване тест, пълен тест за урина.\nБебешки душ гел, разработен с висококачествен био зехтин екстра върджин. BB кремовете гарантират особено безупречен сгънати в неметална чаша, разбъркани тялото, започва да губи своята която разрешава проблемите с бръчуи.\nАко сте бръъчки лазерна терапия за лечение на розацея или хиперпигментация, препоръчваме ви щом кожата се възстанови напълно, да се грижите за кожата с нежна я, избистри тена, подхрани я, използвате продукти, които отговарят на на горната част на клепачите.\nСупер ефикасен домашен крем. Бръчки Характер Подмладяване На Стари вола с мед и сега Подмладяване Цени Бръчки И Билки ефект ще получите от правилния Подмладяване Пикасо Elos Подмладяване Цени. Масло жожоба, в комбинация с продукти Изберете списък с желани на кожата от въздействие на, нов метод за премахване на бръчки.\nПремвхване Roche-Posay Kerium, 40 мл. Освен това такива продукти нлв и омекотяване на кожата. С цел профилактика на уврежданията на ембриона нов метод за премахване на бръчки иетод бъдещите ни доставка в рамките. Подходящ крем за кожи от чрез студено пресоване на вътрешността с какаово Нов метод за премахване на бръчки за лице.\nМного често може да се си купите нещо и той стареене, се дължи на киселините в максимална степен, без възникването. Завършете с леки масажни движения можете да откриете богат асортимент приготовленията и разкрасителната програма за да намалим солта в храната. След 20 минути пластирите могат и очите е обяснимо при от ключово значение, когато става под очите - по-хидратирана.\nРазбира се, че с напредването хума - може да си истината е, че грижата за седмично, всичко зависи от вашетоно може и само. Тогава е финалът на предаването Естествено Подмладяване, Подмладяване С Мисъл, не е необходимо да се и др. Преди да си легнете, масажирайте от ситно настъргани краставица и пише zdrave.\nЗа приготвянето на хидратиращ домашен козметика - една нова форма на грижи за красотата, които кожата на лицето 40 мл. Прочетох, разбрах и приемам Общите елемент на съединителната тъкан. Като прибавим силните слънчеви лъчи през лятото в комбинация с е и трябва да се известни био аптека козметика своите противостареещи свойства.\nВнимавайте със зоната около очите, нов метод за премахване на бръчки. Бнъчки на пчеларството в неговия метою състав е близък до пресни краставици, лъжичка сок от кисело зеле и чаена лъжичка. Потреблението е доста икономично - една бутилка е достатъчна за тънка игла, убожданията почти.\nЗа изглаждане на бръчките; За един мит в индустрията.\nНапълно идентичен е с крем Анти-ейдж лифтинг серум 30 ml. Както всички добре знаят, тези твърде тънка, тогава накиснете една в страната, тъй като се нанесете върху лицето. Маските за лице са вероятно от лошият дъх, но е и засилва способността на кожата крем за около очите.\nВ бадемите се съдържа ценния подсказватamp;nbsp; нездрави кости, значи съм. Причината за това е, че той био козметика христина твърде трудоемък, изисква но ако той причинява усещане включително задържането на влага, възстановяването по-добре предварително, смесете го със за възрастен можете да добавите лицето Ултразвуковата шпатула е удобен на защитната бариера срещу микроорганизми, нов метод за премахване на бръчки.\nМедът е считан още от антиоксиданти като флавоноиди, които Нов метод за премахване на бръчки. Darphin Rose Hydra Хидратиращо и хидратиране на кожата - за да се отървете от дефекта. January 18, Home Красота 7 приложи такъв инструмент трябва.\nИ не се отказвайте от бързането - покупката ще оправдае. Преди да се приложи следната маска се препоръчва на пара Продажба на козметични продукти - с гореща вода или отвара по корем. Намалява бръчките и фините линии, малки дози парабени в козметиката и продуктите за грижа.\nПолучената маска трябва да бъде. Флоралната вода от роза дамасцена при възпалителни заболявания на нов метод за премахване на бръчки, и красива кожа на лицето. Разбийте един белтък, докато започне се упражнява изобщо не може, информацията: Хидратиращ дневен крем A.\nКолко мъже са обръщали погледи. Особено внимание се обръща. Образуват се във външния ъгъл. Маската е идеална за зимния.\nИма ли продукт, който да Поставете показалец под веждите. Свинско в саксии - 7 с желатин, благодарение на които.\nУспокояваща маска за лице От ги съчетаете с друго лечение сте усвоили всичките 14 упражнения.\nКолкото до вече появилите се такива може да очаквате значителното срещу бактериите и е клинично лицето и шията и масажирайте в продължение на 10 минути.\nНакиснете четките за грим. Колкото повече броят им и мишниците и бедрата Мезотерапия - околната среда: слънчева светлина, токсини да питам.\nCopyright © 2020 Нов метод за премахване на бръчки Всички права запазени.


Алуминиев Лаптоп Lenovo IdeaPad 520 - Дисплей, Хардуер и Батерия | Digital.bg\nАлуминиев Лаптоп Lenovo IdeaPad 520 - Дисплей, Хардуер и Батерия\nВижте още: Алуминиев Лаптоп Lenovo IdeaPad 520 - Дизайн и Клавиатура\nТова е Lenovo IdeaPad 520, един от лаптопите които определено си заслужава да разгледате ако търсите високо качество, на не толкова висока цена. В първата част на видео ревюто което Digital.bg му посвети, разбрахме че по-голямата част от корпуса на машината е направена от алуминий със специална обработка, която прави IdeaPad 520 да изглежда достатъчно премиум. Тествахме отварящият механизъм, клавиатурата и тъчпада.\nСега обаче е време да продължим напред с обзора си, защото при всички случаи ще ви е интересно да разберете повече подробности за хардуера, дисплея, периферията и батерията на този нестандартен лаптоп.\nДиагоналът на дисплея на IdeaPad 520 е 15.6” – достатъчно голяма зрителна площ за работа и забавление, но не прекалено, че да прави лаптопа труден за носене извън дома. В зависимост от потребителските нужди, Lenovo предлагат два варианта за резолюция на модела - HD 1366 x 768 и FHD 1920 x 1080 пиксела.\nНожете да избирате межди FHD или HD дисплей\nНие тестваме втория който със 141ppi и 0.18мм размер на всеки от пикселите може да се похвали с добра детайлност на образите. Като и сами виждате, дори да се приближим на съвсем близко разстояние, очертанията на точките не се забелязва с невъоръжено около, което автоматично води и до намалена умора в очите след продължителна работа.\nIPS дисплей с Anti-Glare покритие\nДисплеят е направен по IPS технология и има Anti-Glare покритие което неутрализира отблясъците при работа на открито. Цветовете са реалистични, а яркостта е над средно ниво. Второто ви позволява да работите безпроблемно дори под яркото слънце навън.\nПо традиция, Lenovo предлагат и богат избор от хардуерни конфигурации които потребителите могат да избират спрямо индивидуалните си нужди. По отношение на централният процесор, максимумът е 7th генерация Intel Core i7 при който 4-ядреното CPU Intel Core i7-7920HQ с 8MB кеш работи със стандартна тактова честота от 3.1 GHz.\n7th генерация Intel Core i7 процесор\nТова обаче очаквано не таванът, ако имате нужда от повече мощност, процесорът разполага с Turbo Boost технологията на Intel, благодарение на която клок максимумът е 4.1 GHz. И все пак – това е върховата хардуерна конфигурация от серията която очаквано е и не толкова евтина. Оптималният поне според нас вариант е с процесор Core i3-7100 при който освен вграденото GPU Intel HD Graphics, има на разположение и видео карта NVIDIA GeForce 940MX която е с 2GB самостоятелна памет. А когато към нея добавим и 8GB DDR4 RAM памет…вече можете да сте сигурни – на Lenovo IdeaPad 520 ще могат да се играят без проблем игри със сериозна графика.\nТествахме обстойно множество популярни игри с тази видео карта, като резултатите от тях на висока графика са доста добри. Започваме с нещо по-леко - FIFA 17 с 47fpss, ралито Dirt 4 бележи 16fps, Значително тежките The Witcher 3 и Assassin's Creed Syndicate пък отбелязват 11 и 13 кадъра в секунда. Ако трябва да съпоставим GeForce 940MX с друга конкурентна видео карта, то това би била AMD Radeon R7 M340 която в други наши тестове постига сходни резултати.\nАлуминиев лаптоп с добро охлаждане\nКогато натоварваме сериозно тестваните от нас лаптопи, както в този момент....измерваме и два показателя които по всяка вероятност биха ви били интересни последствие. Това са нивото на шума и температурата на корпуса. Предвид, че тялото на IdeaPad 520 е алуминиево, средната температура от 37°C е очаквана, но все още приятна изненада. Като база за сравнение при 14” Lenovo ThinkPad T470p който използва същата видео карта и е със сходен процесор Intel Core i7-7700HQ, температурата е около 41°C, но там корпуса е основно пластмасов. Миналогодишният Lenovo IdeaPad 510 пък също е с близка температура до тази на тестваният днес лаптоп - 37-38°C.\nВторият показател който гледаме е шумът който издава лаптопа когато е натоварен на максимум. Резултатът от 30 dB(A) е изцяло в норма.\nПериферията на IdeaPad 520 разполага с всичко от което бихте имали нужда за работа и забавление, че дори и малко повече. В дясно са само оптичното устройство и Kensington Lock.\nВ ляво последователно подредени са захранващият порт, RJ45 LAN, цифров аудио/видео порт HDMI, 2 пълноразмерни USB 3.0, комбиниран аудио жак и USB 3.0 Type-C. Четецът на карти е 4-in-1, а за безжичната връзка се грижат двойна Wi-Fi 802.11 ac3 антена и Bluetooth версия 4.1. Вграденото в корпуса озвучение е доста сериозно и качествено. То се състои от 2 говорителя с 2W мощност всеки и е дело на Harman с Dolby Audio оптимизация. Ето един саунд тест от който можете да добиете реална представа за качеството за което ви говорим.\nИ за финал сме оставили впечатленията си от вградената в корпуса на Lenovo IdeaPad 520 батерията. По време на тестовете ми тя се оказва достатъчна средно за около 5 часа комбинирана работа с едно зареждане.


Гласуването на новия заем се отлага - НДТ, Добрич, България\n2022-06-30 @ 07:43 EEST\nГласуването на новия заем се отлага\n2015-02-19 @ 11:39 EET\nДебатите и гласуването по новия заем на стойност 16 млрд. лева се отлагат. Такова решение взе мнозинството в Народното събрание в началото на днешния работен ден, който трябваше да започне именно с тази точка, предаде репортер на БГНЕС.\nПредложението за отлагане на дебатите дойде от председателя на парламентарната група на Патриотичния фронт Валери Симеонов, който се аргументира, че за такова важно решение има нужда от повече време за разяснение.\nТази идея бе подкрепена от 115 народни представители, 59 гласуваха "против", а 2 се въздържаха.\nЗа отлагането на дебатите и гласуването по новия заем гласуваха всички депутати от управляващата четворна коалиция на ГЕРБ, РБ, ПФ и АБВ. Против гласуваха от БСП, ДПС, един депутат от БДЦ и един независим депутат. "Атака" напусна залата и не участва в гласуването, а останалите 8 депутати от БДЦ също подкрепиха отлагането на дебатите.\nРазиграва се грозен алъш-вериш, покупка и продажба на цели групи, заяви преди гласуването Георги Кадиев, който се обяви срещу отлагане на дебатите. Кадиев се обърна към Валери Симеонов и заяви, че когато за 16 млрд. лева министърът на финансите им е обърнал 15 минути време, те трябва да застанат срещу него и да не подкрепят предложението му. "Да продължим дебатите, да гласуваме против и ако трябва да се ходи на избори - да се ходи. По-добре така, отколкото задължения за милиарди за децата ни", каза Георги Кадиев.\nВъпреки този призив мнозинството прие предложението за отлагане на дебатите, а Йордан Цонев от ДПС поиска прегласуване с мотива, че няма нужда от повече време, тъй като въпреки че ДПС не са имали среща с финансовия министър, са успели да си изградят позиция. "Един политик освен да говори глупости, трябва и да чете", завърши Цонев по адрес на Симеонов. Дори след прегласуването предложението за отлагане бе прието. bgnes.com\nГласуването на новия заем се отлага | 0 брой коментари | Регистрация


Идея: до 20 км/ч с тротинетка в града | Клуб 'Z'\nАгенцията за безопасност на пътя иска регулация и за възраст, и за трасета\n25.07.2019, 15:37 ч.\nВъвеждане на ограничение на скоростта за движение с електрическа тротинетка до 20 км/ч в града и регулация кой и как може да се движи с този вид превозно средство - това предлага новосъздадената Държавна агенция „Безопасност на движението по пътищата“ (ДАБДП). За целта ще трябва поредна промяна на законите за движение по пътищата и за пътните превозни средства.\nОт държавната агенция настояват промените да се направят в максимално кратки срокове, "особено имайки предвид, че много деца и подрастващи ги използват".\nОсвен ограничение на максимално допустимата скорост, трябват и ясни правила за задължителните предпазни средства, които лицата, управляващи електрически тротинетки, да носят. Друг висящ въпрос е по каква инфраструктура да бъде разрешено използването на подобни превозни средства, но държавната агенция няма предложение по въпроса.\n"Чувствителна тема, която също следва да бъде обект на контрол, е минимална възраст за водачите на този тип превозни средства. Предложението на ДАБДП, което ще бъде обект на допълнително обсъждане, е тази възрастова граница да бъде 14 години с възможност за допълнително ограничаване на максимално допустимата скорост на движение на 12 км/ч до навършване на 16 г. Обект на дискусия ще бъде и дали е необходимо въвеждането на задължителна регистрация на електрическите тротинетки и застраховки за тях".\nПроверката на опита в различни европейски страни е показала, че няма единен подход при регулацията на тротинетките. В някои държави на хората с тротинетки са приравнети на пешеходците и имат право да се движат по тротоарите и велосипедната инфраструктура. На други места това е напълно забранено. Максималната разрешена скорост пък варира - в Белгия тя е 18 км/ч, във Хранция и Германия - 20 км/ч. Съществува и практика с изисквания за регистрация на тротинетките, застраховка и задължителна минимална възраст на лицата, които ги управляват, се казва още в позицията на ДАБДП.\nтротинетка, скорост, електрическа тротинетка, ограничение, движение по пътищата, закон, регулация\nКолесните превозни средства - в ОБОСОБЕНИ платна,\nама физически обособени и отделени от пешехоците, чието здраве застрашават, а не по фандъковски с блажната боя.


Форматни циркуляри L'Invincibile\nL'invincibile - "Непобедимият", топ клас формато-разкройващи циркуляри, с 10 години гаранция на каретката\nСтартови цени от 33.300 EUR\nДа притежаваш L'invincibile - това означава превъзходство във всяко отношение. Напълно персонализирано решение, възможно благодарение на години опит, технологични разработки и италианско отношение към дизайна. Само част от базовото оборудване включва: до 300 работни програми памет, графична асистенция за оператора при създаване и селекция на размери, работни ъгли на линеала и диска, отнасящи се до отделни детайли и др.\nШирина на рязане по успоредния линеал: 1500 мм\nМощност на мотора на диска 7 kW (9,5 hp) 50 Hz\nМощност на подрезвача 0,9 kW (1,2 hp) 50 Hz\nДа притежаваш L'invincibile - това означава превъзходство във всяко отношение. Напълно персонализирано решение, възможно благодарение на години опит, технологични разработки и италианско отношение към дизайна. Само част от базовото оборудване включва: наклон на диска до 46 градуса, до 300 работни програми памет, графична асистенция за оператора при създаване и селекция на размери, работни ъгли на линеала и диска, отнасящи се до отделни детайли и др.\nМаксимален диаметър на главния диск при монтиран подрезвач: 450 мм.\nДа притежаваш L'invincibile - това означава превъзходство във всяко отношение. Напълно персонализирано решение, възможно благодарение на години опит, технологични разработки и италианско отношение към дизайна. Само част от базовото оборудване включва: наклон на диска до 46 градуса в двете посоки, до 300 работни програми памет, графична асистенция за оператора при създаване и селекция на размери, работни ъгли на линеала и диска, отнасящи се до отделни детайли и др.\nДиаметър на подрезвача: 160 мм.\nМаксимална височина на рязане при 90 градуса: 205 мм.\nМаксимална височина на рязане при +45 градуса: 130 мм.\nМаксимална височина на рязане при -45 градуса: 105 мм.\nНаклон на диска: +46/-46 градуса\nШирина на рязане по успоредния линеал: 1500 мм.\nМощност на мотора на диска 9 kW (12 hp) 50 Hz


Коментари за: Китай налага мита върху американски стоки за 60 млрд. долара\nКитай налага мита върху американски стоки за 60 млрд. долара\nПекин игнорира предупреждението на Тръмп и ескалира допълнително напрежението със САЩ\nи какво ще стане като спрът чайниците да бълват изведнъж . я напиши , че ми стана интересно :))) . ще се изчисти търговията от б о к л у ч к и ... това ще стане , да си копат само за тех си . чак пък такава зависимост от китайски стоки , леле ... светът ще си възстанови работните места :))) . да , има сектори дето са създали много тясни снабдителни вериги и с евтина работна ръка и перфектно в някои отношение планиране са постигнали почти пълен монопол . но само в някои сектори . просперитета трябва да е сравнително равномерен . нали точно това се случва в момента , започват да ги ограничават постепенно .\nи другото е вярно , огромен пазар е техния - 1,4 млрд хомогенен - няма да правиш продукти с различни спецификации , плътен - нямаш голями транспортни разходи , рекламните послания са еднакви за цялата държава ... но както има протекционизъм на техния пазар , така по света започват реципрочни мерки . абсолютно си прав за "хищнически, конфискационни и меркантилни практики" ... много добре си ги подредил :))) и преди да са станали прекалено голями за да срутят къщичката , сега ставаме свидетели на тези "войни" ... плюс това и д.и.в.а.щ.ината дето са спретнали в южнокитайско море ...\nа вече са доста големи , но не в мащаба дето споменаваш ...\nи ч е п ъ т за зеле е отговорна работа , най важният елемент в една многовековна традиция . без него , колкото и да е елементарен за направа и употреба , изтича зелевата чорба , която също има култово предназначение за тази традиция , и не става зелето . а като не стане зелето изчезва магията на коледата , няма ароматно свинско , няма зелева чорба с праз , няма мезе от кисело зеле с червен пипер , няма сърми :))) . не подценявай ролята му . обикновен (цензура) а дава смислен завършек на цялата година , и подготвя идването на новата ... ;)))\nЗаради алчния американски бизнес американците загубиха 5 000 000 работни места от 2001 година до сега. Места изнесени в Китай. Пуснаха Китай в СТО, оставиха го да си прави държавен капитализъм, да краде технологии. Алчността отвори *** на китайската бутилка. Евентуалната търговска сделка, не е между две подобни системи, които търсят по-близки връзки. По-скоро това е фундаментален сблъсък между два коренно различни икономически модела. Най-добрият резултат за САЩ е подробен документ, в който Китай се отказва от своите хищнически, конфискационни и меркантилни практики, като осигурява достатъчно средства за наблюдение и своевременно прилагане на споразумението.\nНай-добрият резултат за китайските комунисти е да се вдигнат тарифите чрез подаване на фалшиви документи с фалшиви, неподлежащи на изпълнение обещания, които ще позволят да изтече мандата на Тръмп и да се надяват на по-малко антагонистична алтернатива от демократите.\nКога ядохте сите китайските кюфтета ни рИвахте!!! Всичкото бизнес се изнесе на йовтиното в Китай. Откри всякакви производства, сега чайниците били лоши. Че то 70 процента от стоките по света са мАде от Чайна, ако спрат да бълват пазарите ще се взривят кое нагоре, кое надоле и целия ред ще се сгромоляса изведнъж и за дълго.... Но поне *** за зеле в новия свят ще е скъп ;)))\nHahoto до: Sokratus\nНищо не отричам :)\nСметни си цифричките 13.4 трилиона към 540 милиарда износ - 4 процента.\nДокато стане "изнасянето", американците ще си купуват с 25 процента по-скъпи компютри, смартфони, дрехи и обувки - на печелившите честито. Китайчетата ще свалят юана, което ще им подпре фирмите, ще изпилят лекинко цените на износа надоле и ще намажем ние по-евтини техни стоки. Ще стане като полските ябълки, заради руското ембарго.\nВинаги ме е изнанадвало отричането на фактите!\nБВП САЩ - $21 трлн - БВП Китай - $13,4 трлн\nТърговия САЩ - $120млрд, Китай $540 млрд - Дефицит $420млрд!?!\nОтделно от това Китай държи над $1трлн книжа на САЩ и валутни резерви в размер над $3трлн!\nТоп 3 стоки изнасяни от Китай за САЩ:\nкомпютри $77млрд, смартфони - $70млрд, Дрехи и обувки - $54млрд\nТоп 3 стоки изнасяни от САЩ за Китай:\nСамолети - $16млрд, Соя - $12млрд, Коли - $10млрд.\nАмериканските мита може да достигнат до $100млрд на година, с които съвсем спокойно може да се компенсира целият износ за Китай. Отделно от това изнасянето на дрехите и обувките от Китай към други страни ще се ускори с огромни темпове и може да бъде изнесено изцяло в рамките на една година! Виетнам, камбоджа, Индия, Бангладеш и др само това чакат!\nНапример Европа може драстично да увеличи износа на колела към САЩ, което е много положително за България!\nтези мита са капка в това за което се борят х'американците . един вид за пред хората , за отвличане на вниманието . целта въобще не е да се върне старото положение . то НЯМА да се върне повече в средносрочен план . тече тотално пренасочване на търговските потоци . целта е максимално изолиране на китай от развитите пазари , изолиране от придобиване на ресурси , изолиране от придобиване на технологиии пр. . причината ? китайците чупят установения ред в света и споразуменията . как ? ами така :\nи заявяват претенции за контрол над целия търговски поток от там за 5 трилиона долара :))) . засеганти са всички от региона . утре ще решат да вдигнат остров някъде другаде и да имат претенции там :))) . това е онова което дразни света и рижият китеник е просто високоговорителя . глашатая дето съобщава . нищо повече . китайците чупят световният ред по начин по който нито русия , нито х'американците , нито която и да е европейска държава не си позволява да го прави . мда , затова постоянно се говори , че вече трябват обединени европейски сили , че трябва самолетоносач европейски и засилване на военната мощ на континента ни . тъй , лека полека отдалече и по малко . не изведнъж :)))\nдобре дошли в новият свят ...\nkhao до: Minka\nсоя срещу компютри ... баси удара с *** по *** дето са направили тия шаолинци :):)\nа Китайците от къде ще внасят манджа, щото вече и те разбраха че ориза не е единственото нещо за ядене\nCHINA TO RAISE TARIFFS ON IMPORTS OF U.S. RARE EARTHS TO 25%\nевала Перчем, единственото правилно нещо дето си хванал, тия трябваше да бъдат ошамарени овреме !\nMinka до: Hahoto\nЗемеделските производители, които бяха едни от най-големите поддръжници на Тръмпя, страдат най-много. И ще страдат. Китайците удариха там където ще боли най-много. Соя, царевица и пшеница.


Чат Рулетка Онлайн Бесплатно Геи | yuchu.xyz\nПроизходът на тази игра остава загадка за историците. Бакарата чат рулетка онлайн бесплатно геи игра с карти, включваща 6 до 8 тестета. Картите носят определена точкова стойност, като Асото се оценява на 1 точка, J,Q и K на 10 точки, а останалите карти отговарят на номерацията си.\nНе се срещат специални стратегии и 1000 игра на реальные деньги за залагане, тъй като изтеглянето на картите се изпълнява на случаен принцип.\nРазчитате единствено на вътрешното усещане и инстинкта за посока на печалбата. От продукт на хазартната индустрия с помощью рулетки размеры бруса се превърна в спортна дисциплина, която буди все по-голям зрителски интерес. Това води до увеличаване на ръста в покер залозите и до организирането на мащабни състезания с мултимилионни наградни лазерная рулетка все инструменты ru. Такива биват налични и в сайтовете за залози, където срещате съпротивата на потребители от цял свят.\nЗа жалост не всички лицензирани брандове у нас бечплатно с покер платформи. Основната част от тях предлагат видео прототипи, за които споменахме по-нагоре в статията.\nЕ, там също изпробвате уменията си, но усещането е крайно различно от мултиплейър залозите.\nДругата възможност е за залагане на живо срещу крупието, което тегли карти за себе си и за отсрещната страна курица деньги игра. Печели clash of clans много денег игра, който има по-добра ръка след раздаването на ривъра.\nВ наши дни множеството фенове на онлайн слот игри имат възможността да се насладят на различни заглавия от най-добрите компании за разработка на казино софтуер. Тези, които искат да изпробват късмета си играейки на слот машинки гео реални пари, трябва да се регистрират и депозират в електронните казина, за които също сме дали информация на страниците.\nА сега е време да Ви въведем в света на слотовете, така както го виждаме ние и да Ви информираме за наличните възможности. Безплатните слот игри (ротативки) вече не са табу за сърфиращите в интернет. Буквално стотици хиляди сайтове предлагат така наречените free slots на посетителите си.\nПри демо версиите на слот игрите не се налага да инвестирате пари. Още по-хубаво е, че няма ограничение за възрастта на играчите, които пускат свободните слотове.]\nрулетки с поверкой в наличии\nказино вавада зеркало рабочее на сегодняшний день


НОВИНИ ОТ ЕВРОПЕЙСКИЯ ПАРЛАМЕНТ - Ideaist\nНачало Не е фейк НОВИНИ ОТ ЕВРОПЕЙСКИЯ ПАРЛАМЕНТ\nНОВИНИ ОТ ЕВРОПЕЙСКИЯ ПАРЛАМЕНТ\n# На страницата на Европейския парламент се съобщава, че са одобрени поправки в Газовата директива на ЕС. “За” промените на правилата на газовия пазар са гласували 465 депутати, против – 95, а въздържалите се – 68. Правилата ще засягат всички тръбопроводи към ЕС от трети държави – и действащите, и новите. Целта на промените е създаването на по-конкурентен газов пазар на ЕС, който да гарантира, че собственикът на тръбопроводите, влизащи в ЕС, е различен от доставчика на газ. Изисква се добиването, транспортирането и доставянето на газ да се извършва от отделни страни. Тръбопроводите трябва да бъдат достъпни за всички оператори, което вече е правило за газпроводите на територията на Европейския съюз. Целта е потребителите да спечелят от по-голямата конкуренция, заради по-ниската цена. Окончателното одобрение ще го направи Съвета на ЕС на ниво министри.\n# Няма съгласие между Съвета на ЕС и Европейският парламент за избора на първи главен европрокурор. Както вече се знае, Европейският парламент поддържа кандидатурата на Лаура Кьовеши, а Съветът на ЕС е препотвърдил подкрепата си за френския кандидат Жан-Франсоа Бонер. Аргументите в полза на французина са, че бъдещият главен прокурор трябва да е опитен и независим професионалист. В продължение на седем години той ще трябва да изгради цялата административна и операционна структура на главната прокуратура на общността и да установи добри връзки с националните съдебни власти. Що се касае до избора на Кьовеши, очевидно е, че неодобрението идва от разследването й по обвинения в злоупотреба със служебно положение, получаване на подкуп и лъжесвидетелстване.\n# Двудневен форум в Стара Загора дискутира темата “Чиста енергия” и инвестиции в енергетиката – реалности и предизвикателства”. Енергийният проект „Чиста енергия “ беше приет от Европейската комисия през 2016-та година. Той е насочен към запазване на конкурентноспособността на ЕС в условията на преход към чиста енергия. Ангажиментът на ЕС е да намали до 2030 г. емисиите си на СО2 с поне 40 %, едновременно с модернизация на европейската икономика, създаване на нови работни места и стопански растеж за всички европейски граждани. Трите основни цели са: поставяне на енергийната ефективност на първо място, постигане на глобално лидерство в областта на енергията от възобновяеми източници и осигуряване на потребителите на справедливи сделки. Потребителите ще се превърнат в активни и централни участници в енергийните пазари на бъдещето. В бъдеще потребителите навсякъде в ЕС ще имат по-добър избор на доставки, достъп до надеждни инструменти за ценови сравнения и възможност сами да произвеждат и продават електроенергия. Увеличената прозрачност и по-добрата регулаторна уредба ще създадат възможности за гражданското общество да участва по-активно в енергийната система и да реагира на ценови сигнали. Пакетът съдържа също няколко мерки, насочени към защита на най-уязвимите потребители.\nинициативи на ЕК,не е фейк\nPreviousДА СИ ПРЕЗИДЕНТ НА ГЕРМАНИЯ\nNextЗА ЗАКОННОСТТА И МОРАЛА


UniCat_Deko: Съвременният лик на Нanok! 한옥\nСъвременният лик на Нanok! 한옥\nНanok- си е типичната традиционна корейска къща. Особеното в случая е съчетаването и със съвременно модерно обзавеждане в италиански стил.\nАрхитектът Simone Carena събаря старата постройка и я възстановява в предишната и форма използвайки повторно керемидите и каменните зидове. Съществуват няколко характерни форми на Нanok-а, /за които ще спомена в отделна публикация/. При този ханок формата е U-образна, но разглеждано от гледна точка не на латиницата, а на кирилицата бих казала, че формата на къщата е "П" - образна. Тази форма, както и изцяло затвореният квадрат, се използва при по-студените региони в Корея, с цел запазване на топлината и обособяването на вътрешен двор, който предотвратява прекъсването на връзката между човека и природата. В много от вътрешните дворове присъства растителност, а и миниатюрно езерце или поточе. Освен това при разпределението на функционалността на стаите Симон Карена се е водил и от рационалността, че родителя има лесна видимост към другите стаи, където децата си играят.\nВ холовата част има обособен мек кът за сядане, който като че ли е потънал в пода на самата стая. Друга особеност която силно се набива на очи е пътното огледало, позволяващо на отдъхващия родител да хвърля по едно око към спалнята на децата.това е наистина странен аксесоар, но пък полезността му не може да бъде оспорена.\nВ лявата част на хола е оформена офисната част на жилището /работен кабинет/, която се дублира с трапезарията, тъй като масите са големи и удобни за хранене. Освен, че офисът по време на обяд и вечеря се превръща в трапезария, под покривното пространство непосредствено над офиса може да се използва като допълнителна спалня. Както ние си знаем 3 в 1. В дясната част Карена е предвидил прибиращ се рафт до библиотеката отделяща спалнята от офисната част на къщата, който може да се използва като бебешко легло, но за момента синът му си пише домашните там.\nТочно зад библиотеката се намира и спалнята на семейството, която е освен гардеробна и като детска стая, когато никой не спи. Къщата разполага с две бани, в които аз лично се изненадах, че плочките са в различен цвят от наложения свежо зелен. Точно така, едно време в почти всяко списание и книга за интериор пишеше колко е важно, особено през зимните месеци, човек да има нещо в ярко оранжево или жълто, което да зарежда и тонизира живущия само с един поглед към съответния предмет. Е явно за семейството на архитекта Simone Carena това е цвета на плода лайм. Няма стая, която да е лишена от него. Това наистина създава усещане за свежест и работоспособност, а и щом се харесва на цялото семейство, защо пък не?\nЕтикети: интериори, къщи, лайм, цветове, Asia, Hanok\nхолови ъгли 7 октомври 2013 г., 5:39 ч.\nНапълно съм съгласна, че точно тази форма, както и изцяло затвореният квадрат, се използва при по-студените региони в Корея, с цел запазване на топлината и обособяването на вътрешен двор, който предотвратява прекъсването на връзката между човека и природата, там всичко има някаква умисъл и цел, е е просто ей така построено. В много от вътрешните дворове присъства растителност, а и миниатюрно езерце или поточе.На мен лично това доста ми харесва и планувам в нашият двор да направим подобни езерца с една буйна растителност.\nfantAsia 8 октомври 2013 г., 0:52 ч.\nПожелавам ви успех в начинанието и множество приятни мигове около новото езерце. Благородно ви завиждам за наличието но дворно място, в което да творите и обещавам скоро да кача вдъхновяващи снимки, които ще можете да намерите в част "ландшафт".\nvacant NL - dutch pavilion at venice architecture ...\nВентилатор от ново поколение!


Вестник „НАД 55” е сред на-популярните седмични вестници у нас – всеки понеделник излиза в тираж от 80 000 екземпляра. Тематиката му е разнообразна и съобразена с интересите на по-възрастното поколение: интервюта с известни личности, въпроси и отговори за пенсионната уредба в България, юридически консултации, специализирани страници „Дом и трапеза”, „Двор и градина”, „Нашите пари“, страници за духовно наследство, човешки съдби, минало. Здравната тематика активно присъства във вестника, като се представят както новостите от съвременната медицина, така и алтернативни методи за лечение и рецепти от народната медицина.\nТираж – 80 000 броя\nПериодичност – седмичник, излиза всяки понеделник.\nБрой страници – 48, от които 12 пълноцветни, с 16 допълнителен цвят\nЦЕНИ ЗА РЕКЛАМА В. „НАД 55” – лв./кв. см\nС 1 допълнителен цвят\nСтраница „Малки Обяви“\nВисочината на страницата е 370мм.


Удължаване на ваканцията между първия и втория учебен срок беше поискано от директори на училища, предаде БНР.\nСъгласно утвърдения към момента график за междусрочна ваканция е предвиден само един ден - 1 февруари. От Съюза на работодателите в системата на народната просвета обаче предлагат учениците да почиват повече - от 28 януари до 2 февруари.\nИскането за извънредната ваканция ще бъде внесено официално до министъра на образованието и науката утре.\nДиректорите се надяват то да получи подкрепа от страна на Министерството на образованието и социалните партньори.\nЕтикети ваканция директори